
హాలీవుడ్లో ‘మిడ్నైట్ సన్’ అనే సినిమా తయారవుతోంది. ఆర్నాల్డ్ ష్వార్జ్నెగ్గర్ కుమారుడు పాట్రిక్ ష్వార్జ్నెగ్గర్ హీరోగా నటిస్తోన్న ఈ సినిమా షూటింగ్ 2015లోనే మొదలైనా రకరకాల కారణాల వల్ల జాప్యం జరిగి 2018 మార్చి 30న విడుదలకు సిద్ధమవుతోంది. స్కాట్ స్పీర్ దర్శకత్వం వహిస్తోన్న ఈ చిత్ర కథ 17 సంవత్సరాల కేటీ ప్రైస్ అనే అమ్మాయి చుట్టూ తిరుగుతుంది. ఆ పాత్రను బెల్లా థోర్న్ పోషిస్తోంది. చిన్నప్పట్నించీ కేటీ ఓ సమస్యతో బాధపడుతుంటుంది. సూర్యకాంతిని ఆమె తట్టుకోలేదు. రాత్రే ఆమె లోకం. యాత్రికుల కోసం గిటార్ వాయిస్తుంటుంది. అలాంటి ఆమె చార్లీ అనే యువకుడికి చేరువవుతుంది. అతడికి తన సమస్య చెప్పకుండా దాచిపెడుతుంది. ఆ ఇద్దరి లవ్ స్టోరీ చివరకు ఏమైందనేది కథ. ఇది చదువుతుంటే మనకు వెంటనే గుర్తొచ్చే మన సినిమా ‘సూర్య వర్సెస్ సూర్య’. సినిమాటోగ్రాఫర్ కార్తీక్ ఘట్టమనేని దర్శకుడిగా పరిచయమైన ఈ సినిమాలో నిఖిల్ హీరోగా నటించాడు. ఆ సినిమాలోనూ నిఖిల్ పరిస్థితి ఇదే. ‘పోర్ఫిరియా’ వ్యాధితో బాధపడే అతను.. హీరోయిన్ (త్రిధా చౌదరి)కి తన సమస్య చెప్పుకోలేక సతమతమవుతాడు. 2015 మార్చి 5న ఈ సినిమా విడుదలైంది. ఇప్పుడు మూడేళ్ల తర్వాత 2018 మార్చిలోనే ‘మిడ్నైట్ సన్’ విడుదలవుతుండటం యాదృచ్ఛికం. కాగా హాలీవుడ్ సినిమాకు ఆధారం 2006లో విడుదలైన జపనీస్ ఫిల్మ్ ‘తయ్యో నో ఉటా’. మరి మన ‘సూర్య వర్సెస్ సూర్య’కు ఆధారం కూడా అదే సినిమానా లేక ఒరిజినలా!

haaliivudlo ‘midnite sun’ ane sinima tayaaravutondi. arnald shwarjnegger kumarudu patric shwarjnegger heeroga natistonna ee sinima shooting 2015lone modalainaa rakarakaala kaaranaala valla jaapyam jarigi 2018 marchi 30na vidudalaku siddhamavutondi. scat speer darsakatvam vahistonna ee chitra katha 17 samvatsaraala katy prise ane ammai chuttu tirugutundi. aa paatranu bella thorn pooshistoondi. chinnappatninchi katy oo samasyatho baadhapadutuntundi. suuryakaantini aame tattukoledu. ratre aame lokam. yaatrikula kosam gitar vaayistuntundi. alanti aame charli ane yuvakudiki cheruvavutundi. atadiki tana samasya cheppakunda daachipedutundi. aa iddari lav story chivaraku emaindanedi katha. idhi chaduvutunte manaku ventane gurtoche mana sinima ‘suurya verses suurya’. cinematographer kartik ghattamaneni darsakudigaa parichayamaina ee cinemalo nikhil heeroga natinchaadu. aa cinemaaloonuu nikhil paristhiti ide. ‘porfiria’ vyaadhitho badhapade atanu.. heroin (tridha chaudari)ki tana samasya cheppukoleka satamatamavutaadu. 2015 marchi 5na ee sinima vidudalaindi. ippudu moodella tarvaata 2018 marchilone ‘midnite sun’ vidudalavutundatam yaadrucchikam. kaga halivud sinimaaku aadhaaram 2006loo vidudalaina japanees fillm ‘tayyo noo utaa’. mari mana ‘suurya verses suurya’ku aadhaaram kuudaa adhe cinimana leka orijinala!